обявява по-късно от 150 дни от датата на сформиране на арбитражния комитет.
 2. При неотложни случаи, включително тези, които са свързани с бързо развалящи се или сезонни стоки, арбитражният комитет полага максимални усилия, за да обяви своето решение в срок от 60 дни от датата на сформирането си. При никакви обстоятелства това не трябва да отнема повече от 75 дни от датата на неговото сформиране. В срок от 10 дни от своето сформиране арбитражният комитет може да се произнесе с предварително решение за това дали смята случая за неотложен.
 3. При спор, свързан с глава 11 (Свързана с търговията енергетика) от дял IV от настоящото споразумение, който една от страните счита за неотложен поради цялостно или частично прекъсване на транспорта между Украйна и ЕС като страна на природен газ, нефт или електроенергия или опасност от такова прекъсване, арбитражният комитет съобщава своето решение в срок от 40 дни от датата на сформирането си.
 Раздел 2
 Изпълнение
 Член 311
 Изпълнение на решението на арбитражния комитет
 Всяка от страните взема необходимите мерки за добросъвестно изпълнение на решението на арбитражния комитет, като страните полагат усилия, за да договорят срока, в който да изпълнят решението.
 Член 312
 Разумен срок за изпълнение
 1. Не по-късно от 30 дни след като на страните бъде обявено решението на арбитражния комитет, страната ответник уведомява страната ищец, както и Комитета по търговия, за срока, който тя счита, че ще ѝ бъде необходим за изпълнение на решението (наричан по-нататък „разумен срок“).
 2. Ако между страните има несъгласие по отношение на разумния срок за изпълнение на решението на арбитражния комитет, в срок от 20 дни от уведомлението съгласно параграф 1 от настоящия член, страната ищец подава писмено искане до първоначалния арбитражен комитет за определяне на продължителността на разумния срок. За искането се уведомяват едновременно другата страна и Комитетът по търговия. Арбитражният комитет обявява своето решение на страните и Комитета по търговия в срок от 20 дни от датата на подаване на искането.
 3. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, посочени в член 307 от настоящото споразумение. Срокът за обявяване на решението е 35 дни от датата на подаване на искането, посочено в параграф 2 от настоящия член.
 4. Страната ответник уведомява в писмен вид страната ищец за напредъка, постигнат от нея при изпълнение на решението на арбитражния комитет най-малко един месец преди изтичането на разумния срок за изпълнение.
 5. Разумният срок може да бъде удължен по взаимно съгласие на страните.
 Член 313
 Преразглеждане на мерките, предприети за изпълнение на решението на арбитражния комитет
 1. Преди изтичането на разумния срок страната ответник уведомява страната ищец и Комитета по търговия за мерките, които е предприела за изпълнение на решението на арбитражния комитет.
 2. В случай на разногласие между страните относно съществуването или съответствието на съобщена съгласно параграф 1 мярка със споразумението страната ищец може да отправи писмено искане до първоначалния арбитражен комитет да се произнесе по въпроса. В искането се посочват разпоредбите на споразумението и конкретната спорна мярка, за която